Vedtægter.

§ 1 navn: Bogense Seniorklub af 2006

§ 2 formål: Socialt samvær, foredrag, kortspil, syng sammen, dans, cafè,

udflugter, rejser, m.m.

§3: Klubben er upolitisk og ikke tilsluttet andre foreninger.

§ 4: Klubben ledes af en bestyrelse på 7.

1. Formand
2. Kasserer
3. 5 bestyrelsesmedlemmer
4. 2 bestyrelsessuppleanter
5. 2 revisorer
6. 2 revisorsuppleanter.

Bestyrelsen konstituerer selv kasserer, sekretær, næstformand

efter hver generalforsamling.

Formanden vælges på lige årstal.

3 bestyrelsesmedlemmer og 1 suppleant vælges på lige årstal.

3 bestyrelsesmedlemmer og 1 suppleant vælges på ulige årstal.

1 revisor og 1 revisorsuppleant vælges på lige årstal.

1 revisor og 1 revisorsuppleant vælges på ulige årstal.

§ 5: Ordinær generalforsamling afholdes hvert år i januar kvartal og er

beslutningsdygtig med de fremmødte medlemmer.

Generalforsamlingen fastsætter kontingent for 1 år.

Generalforsamlingen indkaldes med mindst 14 dages varsel, ved skriftlig meddelelse til alle medlemmer, eller annonce i dag- eller ugeavis.

På generalforsamlingen aflægges beretning. Regnskab forelægges og der foretages valg i henhold til vedtægterne § 4.

Ekstraordinær generalforsamling skal afholdes, når bestyrelsen eller 1/3 af medlemmerne begærer dette skriftligt.

Motiveret dagsorden skal forelægges.

Forslag der ønskes behandlet på generalforsamlingen, skal fremsendes skriftligt til formanden senest 7 dage før generalforsamlingen afholdes.

Ved afstemning gælder almindelig stemmeflertal.

Skriftlig afstemning afholdes, når 1 medlem forlanger det.

Ved stemmelighed bortfalder forslaget.

Ved personvalg kræves skriftlig afstemning.

Klubbens midler skal anbringes i et anerkendt pengeinstitut.

Regnskab følger kalenderåret.

Bestyrelsen oppebærer intet honorar og er ikke kontingentfri.

Administrationsudgifter afholdes af klubbens kasse.

§ 6: Ved eventuel ophævelse af klubben, tilfalder klubbens aktiver en anerkendt hjælpeklub for ældre i Bogense.

Således vedtaget på stiftende generalforsamling den 21-1-2006.

Generalforsamlingen den 17. januar 2007: udvidelse af bestyrelsen med 2 medlemmer: 7 bestyrelsesmedlemmer.